ผู้เกี่ยวข้องในเหตุการณ์ความวุ่นวายในมณฑลซินเจียงของจีน ถูกตั้งข้อหาทั้งหมด 83 คน
สืบเนื่องจากเหตุการณ์ความวุ่นวายในมณฑลซินเจียง ในประเทศจีนเมื่อเดือนที่แล้ว เจ้าหน้าที่จีนรายงานว่าจะมีผู้ที่เกี่ยวข้องในเหตุการณ์ดังกล
อัยการในเมืองอุรุมชีเมืองหลวงของมณฑลซินเจียง กล่าวว่าชาวมุสลิมหวีเก้อ และชาวจีนฮั่นรวม 83คนจะถูกดำเนินคดีในข้อหาต่างๆ ตั้งแต่ข้อหาฆาตกรรม และทำให้ผู้อื่นได้รับบาดเจ็บโดยเจตนาชิงทรัพย์ ทำลายทรัพย์สินสาธารณะ ไปจนถึงการยั่วยุให้เกิดความขัดแย้งทางเชื้อชาติ เหตุการณ์ความวุ่นวายในซินเจียงเริ่มขึ้นตั้งแต่วันที่5 กรกฎาคมเมื่อการประท้วงโดยชาวมุสลิมหวีเก้อในเมืองอุรุมชีเริ่มรุนแรงขึ้นชาวหวีเก้อ และชาวจีนฮั่นปะทะกันท่ามกลางจลาจลมีผู้บาดเจ็บและเสียชีวิตหลายคนแม้ว่า จำนวนที่แท้จริงของผู้บาดเจ็บ และเสียชีวิตรวมถึงผู้ที่ถูกจับกุมจะยังเป็นที่ถกเถียงกันระหว่างรัฐบาลจีนกับกลุ่มชาวหวีเก้อโพ้นทะเล นาย Dilxat Raxit โฆษกของสภาหวีเก้อโลกกล่าวว่าแม้จะไม่ทราบว่ามีชาวจีนฮั่นกี่คน และชาวหวีเก้อกี่คนที่ถูกดำเนินคดีแต่การที่รัฐบาลจีนตั้งข้อหากับชาวจีนฮั่นด้วยนั้น ทำให้เขาค่อนข้างมั่นใจว่าการสืบสวนเหตุการณ์ดังกล่าว ดำเนินไปอย่างยุติธรรมนะครับ โฆษกผู้นี้บอกว่าเขากังวลอย่างยิ่งเกี่ยวกับผู้ที่ถูกคุมขัง และจะถูกดำเนินคดีเพราะเขาเชื่อว่าผู้ต้องหาเหล่านั้น จะไม่ได้รับความช่วยเหลือด้านกฎหมายเท่าที่พวกเขาต้องการและว่าภายใต้ระบบกฎหมายจีนนั้น ไม่มีกระบวนการทางกฎหมายที่แท้จริง สำหรับชาวหวีเก้อที่ถูกฟ้องร้องจะมีก็เพียงการพิจารณาประเด็นทางการเมืองเท่านั้น ในขณะเดียวกันอัยการจีนเปิดเผยต่อสื่อมวลชนว่าจะมีการยื่นฟ้องผู้ต้องหาอีกหลายคน เพิ่มเติมจากจำนวน83 คน และเจ้าหน้าที่จีนเผยว่าขณะนี้มีผู้ต้องหาจากเหตุการณ์ดังกล่าวถูกคุมขังอยู่718 คน ซึ่งแตกต่างจากตัวเลขก่อนหน้านี้ ที่เจ้าหน้าที่จีนรายงานว่ามีผู้ถูกคุมขังมากกว่า1,700 คน นาย Dilxat Raxitกล่าวว่าเขาไม่เชื่อถือตัวเลข ที่ทางการจีนเปิดเผยออกมา เช่นตัวเลขผู้ถูกคุมขัง718 คน ที่ดูเหมือนเป็นความพยายามของรัฐบาลจีน เพื่อปกปิดจำนวนที่แท้จริงของชาวหวีเก้อผู้ถูกจับกุมตัวไว้ซึ่งน่าจะสูงกว่านั้นโฆษกของสภาหวีเก้อโลก ยังเรียกร้องให้มีการแต่งตั้งผู้ตรวจสอบอิสระขององค์การสหประชาชาติเพื่อทำหน้าที่สืบสวนหาข้อมูลที่ถูกต้องด้วย ในขณะที่ผู้นำสภาหวีเก้อโลก นางRebiya Kadeer กล่าวว่ายังมีชาวหวีเก้ออีกราว 1หมื่นคนสูญหายนับตั้งแต่เกิดเหตุการณ์ความรุนแรงแต่ทางรัฐบาลจีนตอบโต้ว่าข้อกล่าวหานั้นไม่มีมูล พร้อมทั้งกล่าวหานาง Kadeer และสภาหวีเก้อโลกกลับว่าสนับสนุน ให้เกิดความรุนแรงในซินเจียงและยังขอให้ครอบครัวของนาง Kadeerออกมาตำหนิเธอในเรื่องนี้ด้วย และในวันพุธที่ออสเตรเลีย นาง Rebiya Kadeer กล่าวระหว่างเข้าร่วมในเทศกาลภาพยนตร์ตำหนิรัฐบาลจีนว่าใช้วิธีทรมานทางจิตวิทยาต่อลูกๆของเธอด้วยการกดดันให้พวกเขาออกมาประณามเธอ และยังบอกด้วยว่าการกระทำดังกล่าว ของรัฐบาลจีนนั้นโหดร้ายและไร้มนุษยธรรม